b'\n_START_ARTICLE_\nCroatia Airlines\n_START_SECTION_\nZgodovina\n_START_PARAGRAPH_\nDru\xc5\xbeba je bila ustanovljena 7. avgusta 1989 pod imenom Zagal (Zagreb Airlines). Operacije je pri\xc4\x8dela izvajati z enim letalom tipa Cessna 402 C, ukvarjala pa se je s prevozom po\xc5\xa1iljk ameri\xc5\xa1kega UPS.\n_START_SECTION_\n1990: Prvi potni\xc5\xa1ki leti\n_START_PARAGRAPH_\nPo prvih hrva\xc5\xa1kih demokrati\xc4\x8dnih volitvah 23. julija 1990 se je dru\xc5\xbeba Zagal preimenovala v Croatia Airlines. Leto kasneje, 1991, je dru\xc5\xbeba podpisala pogodbo s slovensko Adrio Airways in za\xc4\x8dela z najetim McDonnell Douglas MD-82 leteti v doma\xc4\x8dem prometu. 5. maja istega leta dru\xc5\xbeba opravi prvi let na relaciji Zagreb-Split, leto pa kon\xc4\x8dajo s prometom 140.000 prepeljanih potnikov. Po kraj\xc5\xa1i prekinitvi poletov zaradi vojne agresije na Hrva\xc5\xa1ko leta 1992 dru\xc5\xbeba od nem\xc5\xa1ke Lufthanse kupi tri letala tipa Boeing 737. S pove\xc4\x8dano floto se dru\xc5\xbeba vklju\xc4\x8di v mednarodni letalski promet in postane \xc4\x8dlanica Mednarodnega zdru\xc5\xbeenja za zra\xc4\x8dni transport (IATA). V letu 1992 dru\xc5\xbeba prepelje 238.000 potnikov._NEWLINE_Dru\xc5\xbeba leta 1993 z nakupom dveh ATR-42 in dveh Boeingov 737 raz\xc5\xa1irja floto in pove\xc4\x8duje potni\xc5\xa1ki promet. Podjetje odpre podru\xc5\xbenico v Frankfurtu in poslovalnico na Reki, v Pulju in Zadru. Potni\xc5\xa1ka agencija Obzor postane lastni\xc5\xa1tvo dru\xc5\xbebe in organizira individualna in skupinska potovanja na vse destinacije Croatia Airlinesa. \xc5\xa0tevilo prepeljanih potnikov naraste na 473.000. Naslednje leto (1994) \xc5\xa1tevilo potnikov vsak dan nara\xc5\xa1\xc4\x8da, milijontega potnika pa obele\xc5\xbeijo 9. junija na letu Zagreb-Frankfurt. V tem letu dru\xc5\xbeba prepelje pape\xc5\xbea Janeza Pavla II. iz Rima v Zagreb. Nekaj dni pred bo\xc5\xbei\xc4\x8dem odprejo poslovalnico v Splitu, \xc5\xa1tevilo prepeljanih potnikov zna\xc5\xa1a 660.000._NEWLINE_Flota dru\xc5\xbebe se leta 1995 z nakupom \xc5\xa1e enega ATR-42 raz\xc5\xa1iri na osem letal, ustvari se program pogostih letov (Frequent Flyer) za potnike Croatia Airlines. Podjetje odpre \xc5\xa1est novih podru\xc5\xbenic v evropskih mestih (Skopje, Z\xc3\xbcrich, M\xc3\xbcnchen, Berlin, D\xc3\xbcsseldorf, London). 18. septembra obele\xc5\xbeijo drugomilijontega potnika na letu Zagreb-Amsterdam, \xc5\xa1tevilo prepeljanih potnikov naraste na 700.000. 28. novembra 1996 dru\xc5\xbeba odpre podru\xc5\xbenico v Sarajevu in tako postane prva evropska in svetovna letalska dru\xc5\xbeba, ki to mesto pove\xc5\xbee z rednimi potni\xc5\xa1kimi leti. Leto kon\xc4\x8dajo s 823.000 prepeljanimi potniki. Leta 1997 dru\xc5\xbeba prevzame letalo tipa Airbus A320, poimenovan\xc2\xa0\xc2\xbbRijeka\xc2\xab\xc2\xa0in skupaj s hrva\xc5\xa1ko turisti\xc4\x8dno skupnostjo odpre podru\xc5\xbenico v Amsterdamu. \xc5\xa0tevilo prepeljanih potnikov stabilno nara\xc5\xa1\xc4\x8da, leta 1997 dru\xc5\xbeba prepelje 886.000 potnikov._NEWLINE_1. januarja 1998 dru\xc5\xbeba postane \xc4\x8dlanica Zdru\xc5\xbeenja evropskih letalskih dru\xc5\xbeb (AEA Association of European Airlines). Floti se pridru\xc5\xbei letalo tipa Airbus A319, imenovan\xc2\xa0\xc2\xbbZadar\xc2\xab, istega leta pa podjetje odpre podru\xc5\xbenice na Dunaju, v Rimu in Parizu. Junija k floti dodajo \xc5\xa1e en Airbus A319 (\xc2\xbbZagreb\xc2\xab) in drugi\xc4\x8d preva\xc5\xbeajo pape\xc5\xbea Janeza Pavla II. V letu 1998 prepeljejo 919.000 potnikov. 27. maja 1999 na zagreb\xc5\xa1kem letali\xc5\xa1\xc4\x8du obele\xc5\xbeijo petmilijonto potnico dru\xc5\xbebe, pred za\xc4\x8detkom turisti\xc4\x8dne sezone pa floto obogatijo s \xc5\xa1e dvema letaloma tipa Airbus A319 in Airbus A320. Floto so\xc4\x8dasno dopolnjujejo z nakupom letal proizvajalca Airbus in prodajo Boeingov 737. Leta 1999 dru\xc5\xbeba prepelje 921.000 potnikov.\n_START_SECTION_\n2000: Dru\xc5\xbeba podira rekorde\n_START_PARAGRAPH_\nLeta 2000 dru\xc5\xbeba s prevzemom dveh letal Airbus A319 in Airbus A320 zaklju\xc4\x8di prvo fazo obnove flote. Julija dru\xc5\xbeba uvede sistem avtomatskega izdajanja vozovnic in prvi\xc4\x8d v enem letu prepelje ve\xc4\x8d kot milijon potnikov._NEWLINE_5. maja 2001 v Splitu obele\xc5\xbeijo desetletnico prvega komercialnega poleta s hrva\xc5\xa1kimi nacionalnimi oznakami. 25. oktobra od nem\xc5\xa1kih letalskih organov prejmejo certifikat JAR 145, tj. dovoljenje, s katerim lahko opravljajo bazno in linijsko vzdr\xc5\xbeevanje letal v skladu z najvi\xc5\xa1jimi evropskimi standardi. V primerjavi z letom 2000 v letu 2001 prepeljejo 17% ve\xc4\x8d potnikov, skupaj 1.242.468._NEWLINE_Leta 2002 dru\xc5\xbeba omogo\xc4\x8di internetno rezervacijo vozovnic poslovnega in ekonomskega razreda ter v promet vklju\xc4\x8di najeto letalo BAe 146 (znan kot\xc2\xa0\xc2\xbbJambolino\xc2\xab). V frankfurtski podru\xc5\xbenici obele\xc5\xbeijo desetletnico prvega mednarodnega leta, z Lufthanso Technik pa podpi\xc5\xa1ejo pogodbo za vgradnjo okrepljenih vrat pilotske kabine na \xc5\xa1tirinajst Lufthansinih letal. Certifikat JAR 145 jim podalj\xc5\xa1ajo za dve leti, z letali pa prepeljejo 6,4% ve\xc4\x8d potnikov kot leto prej, skupaj 1.322.284._NEWLINE_Croatia Airlines leta 2003 tretji\xc4\x8d preva\xc5\xbea pape\xc5\xbea Ivana Pavla II., 16. junija pa je dru\xc5\xbeba uvr\xc5\xa1\xc4\x8dena na seznam javnih delni\xc5\xa1kih dru\xc5\xbeb na zagreb\xc5\xa1ki borzi. Desetmilijontega potnika v zgodovini dru\xc5\xbebe zabele\xc5\xbeijo na letu Split-Frankfurt, od 1. oktobra pa uveljavijo novo regulacijo cen letalskih kart v skladu z odobritvijo Mednarodnega zdru\xc5\xbeenja za zra\xc4\x8dni transport (IATA). Tarife za lete iz Hrva\xc5\xa1ke so izra\xc5\xbeene v evrih in ne hrva\xc5\xa1kih kunah. V letu skupaj prepeljejo 1.468.410 potnikov, 11% ve\xc4\x8d kot leta 2002._NEWLINE_Rekord v \xc5\xa1tevilu prepeljanih potnikov je zabele\xc5\xbeen leta 2004, dru\xc5\xbeba je namre\xc4\x8d v enem letu prepeljala 1.531.248 potnikov (4,3% ve\xc4\x8d kot leto prej). Tega leta so letala dobila preobrazbo (nov zunanji izgled), od Lufthanse pa 25. marca najamejo Airbus A319 za dodatno pove\xc4\x8danje flote. 18. novembra se dru\xc5\xbeba v\xc4\x8dlani v zvezo Star Alliance, 23. novembra pa obele\xc5\xbei petnajstletnico hrva\xc5\xa1ke letalske dru\xc5\xbebe. Prvi let z oznakami Star Alliance opravijo na liniji Pulj-Zadar-Zagreb, prvi mednarodni let pa na liniji Skopje-Zagreb._NEWLINE_27. oktobra 2005 je spletna stran letalske dru\xc5\xbebe dobila preobrazbo, ki omogo\xc4\x8di la\xc5\xbeje iskanje in branje vizualnih, vsebinskih in strukturnih novic potovanj z letalom. Decembra Croatia Airlines uspe\xc5\xa1no opravi zahteven preizkus varnosti IATA Operational Safety Audit in obnovi varnostni certifikat. Dru\xc5\xbeba uvede telefonski nakup vozovnic, prepelje pa 1.555.033 potnikov (2% ve\xc4\x8d kot leta 2004)._NEWLINE_Podjetje v sodelovanju z BH Airlines 17. januarja 2006 opravi promocijski let na povezavi Mostar-Zagreb in kmalu zatem dose\xc5\xbee sodelavo s portugalskim nacionalnim prevoznikom TAP Portugal. Septembra na letu Frankfurt-Zagreb zabele\xc5\xbeijo petnajstmilijontega potnika. Z za\xc4\x8detkom zimskega reda letenja postane Croatia Airlines prva letalska dru\xc5\xbeba v regiji, ki uvede in v popolnosti za\xc4\x8dne uporabljati elektronske vozovnice. V tem letu prepeljejo 1.577.277 potnikov._NEWLINE_Aprila 2007 podjetje zamenja informacijski sistem na skupinsko platformo Star Alliancea in maja podpi\xc5\xa1e pogodbo o nakupu letala tipa Dash 8-Q400 kanadskega proizvajalca Bombardier Aerospace. Julija prejme ugledno nagrado za integracijo procesa pla\xc4\x8dila letalskih kart preko interneta, prepelje pa 1.715.027 potnikov._NEWLINE_Bombardier Aerospace maja 2008 dru\xc5\xbebi dostavi letalo Dash 8-Q400 (\xc2\xbbSlavonija\xc2\xab), drugo letalo istega tipa z imenom\xc2\xa0\xc2\xbbLika\xc2\xab\xc2\xa0pa dostavi 1. avgusta. S tem so pri\xc4\x8deli z obnovo flote kratkih poletov. Dru\xc5\xbeba podpi\xc5\xa1e pogodbo za dostavo \xc5\xa1e dveh Q400 NextGen, uvedejo pa izdajo letalskih kart na bankomatih Privredne banke Zagreb. Oktobra odprejo svoj hangar na zagreb\xc5\xa1kem letali\xc5\xa1\xc4\x8du, v letu pa prepeljejo 1.868.869 potnikov. Leta 2009 dru\xc5\xbeba obnovi lete v Barcelono in G\xc3\xb6teborg ter prejme \xc5\xa1e dve naro\xc4\x8dena Dash 8-Q400. Uvedejo nov poslovni sistem in standard poslovanja in obele\xc5\xbeijo dvajsetmilijontega potnika. \xc5\xa0tevilo prepeljanih potnikov: 1.752.000.\n_START_SECTION_\n2010: eCommerce, Best Buy Award\n_START_PARAGRAPH_\nV sklopu eCommerce projekta je dru\xc5\xbeba leta 2010 uvedla uslugo po imenu Let po meri, ki potnikom omogo\xc4\x8da izbiro leta tako, da sami na\xc4\x8drtujejo potovanje z izbiro cene, mestom odhoda in prihoda. Prav tako odprejo Facebook stran, v floto se pridru\xc5\xbeita \xc5\xa1e dva Dash 8-Q400 (\xc2\xbbZagorje\xc2\xab\xc2\xa0in\xc2\xa0\xc2\xbbPrimorje\xc2\xab), v mre\xc5\xbeo destinacij pa dodajo \xc5\xa1e gr\xc5\xa1ke Atene. K rezervaciji vozovnic dodajo mo\xc5\xbenost prevoza na in z letali\xc5\xa1\xc4\x8da (Transfer) ter mo\xc5\xbenost pogovora ob rezervaciji (za vpra\xc5\xa1anja potnikov). Dru\xc5\xbeba prejme \xc5\xa1tevilne nagrade za spletni dizajn in eCommerce. \xc5\xa0tevilo prepeljanih potnikov: 1.640.613._NEWLINE_Leta 2011 v neodvisni raziskavi GfK dru\xc5\xbeba prejme certifikat Best Buy Award v kategoriji letalskih dru\xc5\xbeb. Obele\xc5\xbeijo dvajsetletnico prvega potni\xc5\xa1kega leta, 5. junija iz Zagreba v Rim prepeljejo pape\xc5\xbea Benedikta XVI. in cerkvene dostojanstvenike. Na za\xc4\x8detku oktobra je dru\xc5\xbeba izdala aplikacijo za iPhone in nove funkcionalnosti spletne strani. \xc5\xa0tevilo prepeljanih potnikov: 1.878.946._NEWLINE_Januarja 2012 dru\xc5\xbeba izda aplikaciji za iPad in Android, aprila pa predstavijo nov izgled kabine letal Airbus A319 z usnjenimi sede\xc5\xbei. Prav tako uvedejo nove povezave Zadar-Frankfurt, Zadar-Pariz in Split-Beograd. 27. junija podpi\xc5\xa1ejo dogovor z US Airways o code-share poletih med ZDA in Hrva\xc5\xa1ko. \xc5\xa0tevilo prepeljanih potnikov: 1.951.501._NEWLINE_Leta 2013 v redni red letenja uvedejo neposredni povezavi Pulj-Frankfurt in Split-Kassel. V tem letu so sprejeli program restrukturiranja podjetja do leta 2015 s spremembami poslovnega modela. Decembra na zagreb\xc5\xa1kem letali\xc5\xa1\xc4\x8du uspe\xc5\xa1no opravijo najve\xc4\x8dji tehni\xc4\x8dni pregled komercialnih letal. Z United Airlines sklenejo dogovor o prevozu potnikov med Hrva\xc5\xa1ko in ZDA pod code-share poleti. \xc5\xa0tevilo prepeljanih potnikov: 1.796.885._NEWLINE_Mednarodni spletni portal AirlineRatings.com je leta 2014 v raziskavi, ki je vklju\xc4\x8devala 448 letalskih prevoznikov, Croatia Airlines ocenil z najvi\xc5\xa1jo oceno (sedem zvezdic) in dru\xc5\xbebo uvrstil med najvarnej\xc5\xa1e letalske prevoznike. Dru\xc5\xbeba je uvedla sezonske lete Split-Atene, obele\xc5\xbeili pa so petindvajsetletnico podjetja. Od prvega komercialnega leta so letala prevoznika opravila 470.000 poletov in prepeljala ve\xc4\x8d kot 29.000.000 potnikov. \xc5\xa0tevilo prepeljanih potnikov: 1.825.063._NEWLINE_Leta 2015 so za\xc4\x8deli z izgradnjo tretjega hangarja dru\xc5\xbebe, ki je prilagojen za najzahtevnej\xc5\xa1e tehni\xc4\x8dne operacije na letalih Airbus. 25. aprila so uvedli neposredne lete na relaciji Dubrovnik-Nica. Code-share operacije z Singapore Airlines in Air Canada so pri\xc4\x8deli v maju in oktobru. Dru\xc5\xbeba se je s proizvajalcem letal Airbus dogovorila za nakup \xc5\xa1tirih modernih letal tipa Airbus A320neo, ki bodo zamenjali starej\xc5\xa1e A319. Prve A320neo naj bi Croatia Airlines dobila leta 2021. \xc5\xa0tevilo prepeljanih potnikov: 1.849.676.'